LATVIJAS REPUBLIKAS MINISTRU KABINETS

2015. gada \_\_\_. \_\_\_\_\_\_\_\_\_\_\_ Noteikumi Nr. \_\_\_\_\_\_\_

Rīgā (prot. Nr. \_\_\_ \_\_\_.§)

**Būvniecības informācijas sistēmas noteikumi**

Izdoti saskaņā ar

Būvniecības likuma

5.panta pirmās daļas 6.punktu

# Vispārīgie jautājumi

1. Noteikumi nosaka Ekonomikas ministrijas (turpmāk – sistēmas pārzinis) pārziņā esošās būvniecības informācijas sistēmas (turpmāk - sistēma):
	1. izveides un uzturēšanas kārtību;
	2. dokumentu iesniegšanas kārtību;
	3. saturu un tajā iekļautās informācijas aprites kārtību.
2. Sistēmas pārzinis būvniecības procesa uzraudzības, tiesiskuma, dzīvojamo māju pārvaldīšanas, kā arī ēku energosertifikācijas funkciju izpildei nodrošina:
	1. centralizētu informācijas iegūšanu būvkomersantu reģistra, būvspeciālistu reģistra, būvinspektoru reģistra, dzīvojamo māju pārvaldnieku reģistra, ēku energosertifikātu reģistra un neatkarīgu ekspertu reģistra ēku energoefektivitātes jomā vešanai un būvniecības pārraudzībai un tā kontrolei;
	2. būvniecības dokumentu un tajā ietverto prasību standartizēšanu;
	3. būvniecības dokumentu, būvkomersantu reģistra, būvspeciālistu reģistra, būvinspektoru reģistra, dzīvojamo māju pārvaldnieku reģistra, ēku energosertifikātu reģistra un neatkarīgu ekspertu reģistra ēku energoefektivitātes jomā dokumentu un strukturētu datu uzglabāšanu vienuviet;
	4. sabiedrības informēšanu par būvniecības procesiem, ēku enerģijas patēriņu un dzīvojamo māju pārvaldniekiem, kuri ieguvuši profesionālo kvalifikāciju un veic profesionālo darbību dzīvojamo māju pārvaldīšanā vai piedāvā pārvaldnieka pakalpojumus;
	5. sabiedrību ar elektroniskiem pakalpojumiem būvniecības, mājokļu un ēku energoefektivitātes jomā.
3. Sistēmas adrese tīmeklī ir www.bis.gov.lv.
4. Sistēmā iekļaujamās informācijas apmaiņā vai piekļuvē ir iesaistīti šādi dalībnieki:
	1. sistēmas pārzinis un tā padotībā esošās iestādes;
	2. nozaru ministrijas – Aizsardzības ministrija, Finanšu ministrija, Iekšlietu ministrija, Satiksmes ministrija, Kultūras ministrija, Tieslietu ministrija, Labklājības ministrija, Vides aizsardzības un reģionālās attīstības ministrija, Zemkopības ministrija – un to padotībā esošās iestādes;
	3. pašvaldības un to padotībā esošās iestādes;
	4. būvspeciālistu kompetences pārbaudes iestādes;
	5. neatkarīgi eksperti ēku energoefektivitātes jomā;
	6. Sabiedrisko pakalpojumu regulēšanas komisija;
	7. sabiedrisko pakalpojumu sniedzēji;
	8. Valsts sabiedrība ar ierobežotu atbildību „Zemkopības ministrijas nekustamie īpašumi”;
	9. Valsts akciju sabiedrība "Latvijas Valsts ceļi";
	10. Būvniecības valsts kontroles birojs;
	11. citas institūcijas, kurām attiecīgās informācijas uzturēšana deleģēta normatīvajos aktos.
5. Sistēma, izmantojot tajā iestrādātos tehniskos un loģiskos risinājumus un informācijas resursus (programmatūru), nodrošina informācijas pieejamību, nodošanu un apmaiņu tikai tādā apjomā tām personām, dalībniekiem un institūcijām, kuras ir tiesīgas to saņemt un lietot atbilstoši normatīvo aktu prasībām.

# Sistēmas izveides un uzturēšanas kārtība

1. Izveidojot sistēmu, tās pārzinis uztur būvniecības dokumentu, būvkomersantu reģistra, būvspeciālistu reģistra, būvinspektoru reģistra, dzīvojamo māju pārvaldnieku reģistra, neatkarīgu ekspertu reģistra ēku energoefektivitātes jomā un ēku energosertifikācijas dokumentu un strukturētu datu izstrādes un uzglabāšanas, kā arī elektronisko pakalpojumu atbalstam elektronisko vidi.
2. Sistēmas datu bāze tiek glabāta pastāvīgi, nenododot to glabāšanai Latvijas Nacionālajā arhīvā.
3. Ja sistēma tiek likvidēta, tās datu bāzi nodod turpmākai glabāšanai Latvijas Nacionālajā arhīvā saskaņā ar normatīvajiem aktiem valsts informāciju sistēmu un arhīvu jomā.

# Dokumentu iesniegšanas un reģistrācijas kārtība sistēmā

1. Persona (turpmāk – sistēmas lietotājs) var iesniegt dokumentus, kuri iesniedzami atbilstoši Dzīvojamo māju pārvaldīšanas likuma 18.panta pirmajai un piektajai daļai un Ēku energoefektivitātes likumam, kā arī normatīvajiem aktiem būvniecības jomā, kas izdoti saskaņā ar Būvniecības likuma 5. panta pirmajā daļā doto deleģējumu Ministru kabinetam, sistēmā elektroniski, aizpildot speciālas tiešsaistes formas tīmekļa vietnē www.bis.gov.lv.
2. Piekļuve speciālajām tiešsaistes formām un sistēmas daļai, kurai ir ierobežota piekļuve, tiek nodrošināta tikai identificētiem sistēmas lietotājiem. Sistēma nodrošina iespēju veikt sistēmas lietotāja identitātes pārbaudi (autentifikāciju), izmantojot Valsts reģionālās attīstības aģentūras pārziņā esošo valsts informācijas sistēmu savietotāja koplietošanas autentifikācijas moduli.
3. Ja par pakalpojuma saņemšanu ir veicams maksājums, aizpildot šo noteikumu 9.punktā minētās speciālās tiešsaistes formas, Sistēma nodrošina sistēmas lietotājam veikt pakalpojuma apmaksu tiešsaistē, izmantojot Valsts reģionālās attīstības aģentūras pārziņā esošā Valsts informācijas sistēmu savietotāja koplietošanas maksājuma moduli.
4. Sistēma nodrošina sistēmas lietotājam parakstīt elektronisko dokumentu ar drošu elektronisko parakstu un laika zīmogu Elektronisko dokumentu likumā noteiktajā kārtībā.
5. Sistēma nodrošina papīra vai elektroniska formāta dokumentu reģistrāciju, uzglabājot par dokumentu šādu informāciju:
	1. dokumenta datums;
	2. dokumenta reģistrācijas numurs;
	3. dokumenta veids;
	4. dokumenta autors;
	5. dokumenta adresāts;
	6. dokumenta nosūtīšanas datums;
	7. nosūtīšanas sākuma laiks (tikai elektroniska formāta dokumentiem);
	8. dokumenta datne;
	9. dokumenta datnes nosaukums;
	10. dokumenta nosaukums.
6. Ja šo noteikumu 4. punktā minētie dalībnieki saskaņā ar normatīvajiem aktiem ir atbildīgi par informācijas ievadi sistēmā, tie nodrošina dokumentā, kas iesniegts papīra formā, minētās informācijas ievadi sistēmā.

# Sistēmas saturs

1. Sistēma ietver Būvniecības likuma 24.panta otrajā daļā minēto informāciju un šādus reģistrus:
	1. būvkomersantu reģistru;
	2. būvspeciālistu reģistru;
	3. būvinspektoru reģistru;
	4. neatkarīgu ekspertu reģistru ēku energoefektivitātes jomā;
	5. ēku energosertifikātu reģistru;
	6. dzīvojamo māju pārvaldnieku reģistru.
2. Šo noteikumu 15. punktā minētajos reģistros iekļaujamo informācijas apjomu un saturu nosaka saskaņā ar normatīvajiem aktiem būvniecības, mājokļu un ēku energoefektivitātes jomā, kas reglamentā reģistru darbību.
3. Lai nodrošinātu šo noteikumu 15. punktā minētās informācijas atbilstību iesniegtajiem datiem, to aktualizēšanu, labošanu, kā arī datu kvalitāti:
	1. būvkomersantu reģistrā izmanto šo noteikumu 15.2., 24.1., 24.2.2 30., 31.1.3, 31.1.4., 31.2., 40. un 41. punktā minēto informāciju;
	2. būvspeciālistu reģistrā izmanto šo noteikumu 24.1.1, 28., 40. un 41. punktā minēto informāciju;
	3. būvinspektoru reģistrā izmanto šo noteikumu 15.2., 24.1., 24.2.2 un 28.punktā minēto informāciju;
	4. neatkarīgu ekspertu reģistrā (ēku energoefektivitātes jomā) izmanto šo noteikumu 15.2., 24.1.1, 28., 40. un 41. punktā minēto informāciju;
	5. ēku energosertifikātu reģistrā izmanto šo noteikumu 24., 28. un 30. punktā minēto informāciju;
	6. dzīvojamo māju pārvaldnieku reģistrā izmanto šo noteikumu 24., 26., 28., 30., 31.1.3. un 31.1.4. punktā minēto informāciju;
	7. Būvniecības valsts kontroles birojs, būvvaldes vai institūcijas, kuras pilda būvvaldes funkcijas, izmanto šo noteikumu 15.1, 15.2., 15.3., 15.4., 15.5., 24., 25., 26., 27., 28., 30., 32., 40. un 41. punktā minēto informāciju.
4. Sistēmā par būvniecības dalībniekiem tiek uzkrāta šāda informācija:
	1. par būvniecības ierosinātāju:
		1. vārds, uzvārds vai juridiskās personas nosaukums;
		2. personas kods vai vienotais reģistrācijas numurs;
		3. pazīme „ārvalstnieks” un šo noteikumu 40.punktā noteiktā informācija;
		4. deklarētā, reģistrētā vai personas norādītā dzīvesvietas adrese vai juridiskā adrese;
		5. tālruņa numurs;
		6. elektroniskā pasta adrese.
	2. par pilnvaroto personu:
		1. vārds, uzvārds vai juridiskās personas nosaukums;
		2. personas kods vai vienotais reģistrācijas numurs;
		3. pazīme „ārvalstnieks” un šo noteikumu 40.punktā noteiktā informācija;
		4. deklarētā, reģistrētā vai personas norādītās dzīvesvietas adrese vai juridiskā adrese;
		5. tālruņa numurs;
		6. elektroniskā pasta adrese.
	3. par juridiskās personas norādīto kontaktpersonu:
		1. vārds, uzvārds;
		2. personas kods;
		3. tālruņa numurs;
		4. elektroniskā pasta adrese.
	4. par būvprojekta izstrādātāju:
		1. fiziskās personas vārds, uzvārds, personas kods, sertifikāta numurs;
		2. juridiskās personas nosaukums, vienotais reģistrācijas numurs, būvkomersantu reģistrācijas numurs.
	5. par būvdarbu veicēju/būvētāju:
		1. vārds, uzvārds vai juridiskās personas nosaukums;
		2. personas kods vai vienotais reģistrācijas numurs, būvkomersantu reģistrācijas numurs;
		3. deklarētā, reģistrētā vai personas norādītās dzīvesvietas adrese vai juridiskā adrese;
		4. tālruņa numurs;
		5. elektroniskā pasta adrese.
	6. par būvspeciālistu, autoruzraugu, būvuzraugu:
		1. vārds, uzvārds;
		2. sertifikāta numurs.
	7. par darba aizsardzības koordinatoru:
		1. vārds, uzvārds;
		2. personas kods;
		3. tālruņa numurs;
		4. elektroniskā pasta adrese.
5. Sistēmā par zemes vienību tiek uzkrāta šāda informācija:
	1. zemes vienības kadastra apzīmējums;
	2. zemes vienības adrese, ja tāda ir piešķirta;
	3. zemes vienības īpašnieka vai, ja tāda nav,- tiesiskā valdītāja un lietotāja, ja tāds ir, vārds, uzvārds, personas kods vai juridiskās personas nosaukums, vienotais reģistrācijas numurs;
	4. zemes vienības platība;
	5. cita informācija atbilstoši būvniecību reglamentējošo normatīvo aktu prasībām.
6. Sistēmā par pirmsreģistrējamu būvi tiek uzkrāta šāda informācija:
	1. zemes vienības, uz kuras atradīsies pirmsreģistrējamā būve, kadastra apzīmējums;
	2. būves kadastra apzīmējums, ja sadala esošu būvi vairākās būvēs vai vairākas būves apvieno vienā būvē;
	3. būves punkta numurs (ēkām un punktveida inženierbūvēm tikai viens būves punkts, lineārām inženierbūvēm divi būves punkti (sākuma un beigu), bet, ja būves trase nav vienlaidu līnija, var norādīt papildu punktus);
	4. plānotās būves aptuvenās atrašanās vietas punkta X, Y koordinātas Latvijas 1992.gada ģeodēziskajā koordinātu sistēmā, kas izteikta kā Merkatora transversālās projekcijas plaknes koordinātas (LKS-92 TM);
	5. būves nosaukums;
	6. būves virszemes stāvu skaits;
	7. būves pazemes stāvu skaits;
	8. būves apbūves laukums;
	9. būves ārsienu materiāls.
7. Sistēmā par būvi tiek uzkrāta šāda informācija:
	1. būves kadastra apzīmējums;
	2. zemes vienības, uz kuras atrodas vai daļēji atrodas būve, kadastra apzīmējums;
	3. būves adrese, ja būve ir adresācijas objekts;
	4. būves būvniecības veids;
	5. būves atbilstība būvju iedalījumam grupās atbilstoši Vispārīgo būvnoteikumu 1.pielikumam;
	6. ēkas galvenais lietošanas veids vai inženierbūves lietošanas veids;
	7. būves tips;
	8. būves nosaukums;
	9. būves punkta numurs (ēkām un punktveida inženierbūvēm tikai viens būves punkts, lineārām inženierbūvēm divi būves punkti (sākuma un beigu), bet, ja būves trase nav vienlaidu līnija, var norādīt papildu punktus);
	10. plānotās būves aptuvenās atrašanās vietas punkta X, Y koordinātas Latvijas 1992.gada ģeodēziskajā koordinātu sistēmā, kas izteikta kā Merkatora transversālās projekcijas plaknes koordinātas (LKS-92 TM);
	11. būves virszemes stāvu skaits;
	12. būves pazemes stāvu skaits;
	13. dzīvokļu skaits būvē;
	14. būves apjoma rādītāji (veids, apjoms, mērvienība, nosaukums);
	15. nesošās konstrukcijas un apdare (konstruktīvā elementa veids, konstruktīvā elementa konstrukcijas veids un konstruktīvā elementa materiāls);
	16. ugunsnoturības pakāpe;
	17. būves augstums virs zemes līmeņa;
	18. energoefektivitātes klase;
	19. inženiertehniskais aprīkojums (veids un apjoms, ja tāds ir);
	20. ārējie inženiertīkli (veids, trases kopgarums, virszemes daļa, apakšzemes daļa, tehniskais raksturojums);
	21. pazīme „būve nojaukta/nav saglabājusies”;
	22. īpašnieka vai, ja tāda nav,- tiesiskā valdītāja un lietotāja, ja tāds ir, vārds, uzvārds, personas kods vai juridiskās personas nosaukums, vienotais reģistrācijas numurs, vai pazīme „ārvalstnieks” ar šo noteikumu 40.punktā noteikto informāciju;
	23. cita informācija atbilstoši būvniecību reglamentējošo normatīvo aktu prasībām.
8. Sistēmā par telpu grupu tiek uzkrāta šāda informācija:
	1. telpu grupas kadastra apzīmējums;
	2. būves, kurā atrodas telpu grupa, kadastra apzīmējums;
	3. telpu grupas adrese, ja tāda ir piešķirta;
	4. telpu grupas būvniecības veids;
	5. telpu grupas lietošana veids;
	6. ugunsnoturības pakāpe;
	7. energoefektivitātes klase;
	8. inženiertehniskais aprīkojums (veids un apjoms, ja tāds ir);
	9. īpašnieka vai, ja tāda nav,- tiesiskā valdītāja un lietotāja, ja tāds ir, vārds, uzvārds, personas kods vai juridiskās personas nosaukums, vienotais reģistrācijas numurs, vai pazīme „ārvalstnieks” ar šo noteikumu 40. punktā noteikto informāciju;
	10. cita informāciju atbilstoši būvniecību reglamentējošo normatīvo aktu prasībām.
9. Būvniecības likuma 24. panta otrajā daļā un šo noteikumu 18.‑22. punktā noteiktā informācija sistēmā tiek ievadīta, ja vien tā netiek saņemta no citām valsts informācijas sistēmām, laika periodā no būvniecības ierosināšanas līdz būves pieņemšanai ekspluatācijā atbilstoši tā brīža būvniecības procesa stadijai.

# Sistēmai nepieciešamās informācijas saņemšanas kārtība

1. Valsts zemes dienests Sistēmai:
	1. no Valsts adrešu reģistra informācijas sistēmas tiešsaistē sniedz šādu teksta un ģeotelpisko informāciju:
		1. adrešu klasifikatora datus ar adrešu punktu koordinātām un telpisko un teksta sasaistes datiem;
		2. administratīvo teritoriju un teritoriālo vienību robežas par Latvijas teritoriju.
	2. no Nekustamā īpašuma valsts kadastra informācijas sistēmas tiešsaistē sniedz:
		1. teksta datus, kas strukturēti šādos informācijas blokos:
			1. kadastra objekta identifikācija;
			2. nekustamā īpašuma sastāvs;
			3. dati par nekustamā īpašuma nosaukumu un kopējo platību;
			4. nekustamā īpašuma tiesību nostiprinājums;
			5. pamatdati par nekustamā īpašuma piederību un nomniekiem;
			6. zemes vienības pamatdati;
			7. zemes vienības daļas pamatdati;
			8. zemes vienības nekustamā īpašuma lietošanas mērķis;
			9. zemes vienības daļas nekustamā īpašuma lietošanas mērķis;
			10. nekustamā īpašuma objekta apgrūtinājumi;
			11. būves pamatdati;
			12. būves tips;
			13. būves konstruktīvie elementi;
			14. būves apjoma rādītāji;
			15. būves kopējās platības sadalījums pa platību veidiem;
			16. telpu grupas kopējās platības sadalījums pa platību veidiem;
			17. telpu grupas pamatdati;
			18. telpas pamatdati (telpu grupas kopējās platības sadalījums pa telpu veidiem un telpu raksturojošie rādītāji);
			19. reģistrētie būves labiekārtojumi;
			20. reģistrētie telpu grupas labiekārtojumi;
			21. nomas pamatdati;
			22. atzīmes (atsavināšanas aizliegumi);
			23. zemes vienības kadastrālās uzmērīšanas informācija;
			24. zemes vienības daļas kadastrālās uzmērīšanas informācija;
			25. plānotās (projektētās) zemes vienības informācija;
		2. telpiskos datus par Latvijas teritoriju.
2. Vides aizsardzības un reģionālās attīstības ministrija no Teritorijas attīstības plānošanas informācijas sistēmas Sistēmai tiešsaistē sniedz šādu informāciju:
	1. strukturētus datus par teritorijas plānojumā, lokālplānojumā un to grozījumos noteiktajām funkcionālajām zonām, funkcionālajām zonām atbilstoši topogrāfiskajai pamatnei, apakšzonām, teritorijām ar īpašiem noteikumiem, kā arī, strukturētus datus par teritorijas izmantošanas un apbūves noteikumiem;
	2. detālplānojuma teksta un grafiskās daļas, kā arī pašvaldības lēmuma par detālplānojuma apstiprināšanu datnes.
3. Tiesu administrācija no Valsts vienotās datorizētās zemesgrāmatas Sistēmai tiešsaistē sniedz šādu informāciju atbilstoši Zemesgrāmatu likumam:
	1. zemesgrāmatas nodalījuma sākuma ieraksta datus:
		1. administratīvās teritorijas kods;
		2. rajona (pilsētas) tiesas nosaukums;
		3. zemesgrāmatu nodaļas nosaukums;
		4. zemesgrāmatas nosaukums;
		5. zemesgrāmatas nodalījuma numurs;
		6. apakšnodalījuma numurs;
		7. īpašuma kadastra numurs;
		8. īpašuma nosaukums;
		9. atrašanās vietas ieraksti.
	2. zemesgrāmatas nodalījuma I daļas ziņas par nekustamu īpašumu;
	3. zemesgrāmatas nodalījuma II daļas ziņas par nekustama īpašuma īpašnieku;
	4. zemesgrāmatas nodalījuma III daļas ziņas par nekustama īpašuma apgrūtinājumiem;
	5. zemesgrāmatas nodalījuma IV daļas ziņas par nekustama īpašuma parādiem.
4. Valsts sabiedrība ar ierobežotu atbildību „Zemkopības ministrijas nekustamie īpašumi” no Meliorācijas kadastra informācijas sistēmas Sistēmai tiešsaistē sniedz informāciju atbilstoši normatīvajiem aktiem meliorācijas kadastra jomā.
5. Pilsonības un migrācijas lietu pārvalde no Iedzīvotāju reģistra Sistēmai tiešsaistē sniedz, kā arī nodrošina datu monitoringa pakalpojumu šādai informācijai:
	1. personas kods;
	2. personas vārds (vārdi), uzvārds;
	3. deklarētās, reģistrētās vai personas norādītās dzīvesvietas adrese;
	4. personas statuss (miris, aktīvs, pasīvs);
	5. miršanas datums;
	6. ziņas par personas rīcībspējas ierobežošanu vai rīcībspējas ierobežojuma pārskatīšanu.
6. Šo noteikumu 28.3. apakšpunktā minētajai informācijai datu izmaiņu monitorings (datu aktualizācija sistēmā) tiek veikts uz attiecīgā pieprasījuma brīdi, ja informācija nepieciešama šo noteikumu 4.punktā minētajiem dalībniekam normatīvajos aktos noteikto funkciju un uzdevumu veikšanai.
7. Uzņēmumu reģistrs no Uzņēmumu reģistra informācijas sistēmas Sistēmai tiešsaistē sniedz informāciju par pieprasījumā norādīto juridisko personu aktuālajā redakcijā vai aktuālajā un vēsturiskajā redakcijā atbilstoši normatīvajiem aktiem par Uzņēmumu reģistru.
8. Valsts ieņēmumu dienests Sistēmai tiešsaistē sniedz informāciju:
	1. no nodokļu maksātāju reģistra:
		1. par nodokļu maksātājiem, kuri nav jāreģistrē Uzņēmumu reģistrā:
			1. nodokļu maksātāja reģistrācijas kods;
			2. nodokļu maksātāja reģistrācijas datums;
			3. nodokļu maksātāja izslēgšanas datums;
			4. nodokļu maksātāja nosaukums;
			5. uzņēmējdarbības forma (valsts vai pašvaldības budžeta iestāde, sabiedriska vai reliģiska organizācija, cita uzņēmējdarbības forma);
			6. juridiskā adrese;
			7. personas ar paraksta tiesībām, norādot personas kodu, vārdu, uzvārdu;
			8. pazīme, vai ir aktuālas struktūrvienības.
		2. par nodokļu maksātāju struktūrvienībām, kuras nav jāreģistrē Uzņēmumu reģistrā:
			1. struktūrvienības kods;
			2. galvenā uzņēmuma nodokļu maksātāja reģistrācijas kods, kurā šī ir struktūrvienība;
			3. struktūrvienības reģistrācijas datums;
			4. struktūrvienības izslēgšanas datums;
			5. struktūrvienības nosaukums;
			6. struktūrvienības adrese.
		3. par darba devēja nodarbinātajām personām (darba ņēmējiem):
			1. darba ņēmēja vārds, uzvārds;
			2. darba ņēmēja personas kods vai nodokļu maksātāja reģistrācijas kods;
			3. pirmreizējais dokumenta saņemšanas datums;
			4. ziņu kods ziņās par darba ņēmējiem saskaņā ar normatīvajiem aktiem par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli;
			5. ziņu koda spēkā stāšanās datums;
			6. pēdējais dokumenta precizējuma reģistrēšanas datums.
		4. par saimnieciskās darbības veicējiem:
			1. saimnieciskās darbības veicēja nodokļu maksātāja reģistrācijas kods;
			2. saimnieciskās darbības reģistrācijas datums;
			3. saimnieciskās darbības beigu datums;
			4. saimnieciskās darbības veicēja vārds;
			5. saimnieciskās darbības veicēja uzvārds;
			6. saimnieciskās darbības veida kods;
			7. saimnieciskās darbības veida nosaukums;
			8. galvenā saimnieciskās darbības veikšanas adrese.
	2. no Valsts ieņēmumu dienesta pievienotās vērtības nodokļa maksātāju reģistra par nodokļu maksātāja reģistrāciju, atkārtotu reģistrāciju vai izslēgšanu:
		1. nodokļu maksātāja reģistrācijas numurs;
		2. nodokļu maksātāja nosaukums;
		3. pazīmi par reģistrāciju, atkārtotu reģistrāciju Valsts ieņēmumu dienesta pievienotās vērtības nodokļa maksātāju reģistrā vai par izslēgšanu no Valsts ieņēmumu dienesta pievienotās vērtības nodokļa maksātāju reģistra par Valsts ieņēmumu dienesta konstatētajiem normatīvo aktu pārkāpumiem;
		4. datums, ar kuru pievienotās vērtības nodokļa maksātājs reģistrēts, atkārtoti reģistrēts vai izslēgts no Valsts ieņēmumu dienesta pievienotās vērtības nodokļa maksātāju reģistra.
9. Latvijas Ģeotelpiskās informācijas aģentūra no ģeotelpisko pamatdatu informācijas sistēmas Sistēmai elektroniskā veidā sniedz šādus ģeotelpiskos pamatdatus Latvijas 1992. gada ģeodēziskajā koordinātu sistēmā, kas izteikta kā Merkatora transversālās projekcijas plaknes koordinātas (LKS-92 TM):
	1. topogrāfiskās kartes mērogā 1:250 000, 1:50 000, 1:10 000 un 1:2 000;
	2. vēsturiskās un aktuālās ortofotokartes;
	3. Ģeodēziskā tīkla informācijas sistēmas datus.
10. Šajā nodaļā minēto informāciju sistēmai valsts institūcijas un valsts sabiedrības ar ierobežotu atbildību sniedz bez maksas.

# Sistēmā pieejamās informācijas izplatīšanas kārtība

1. Sistēma Valsts zemes dienesta Nekustamā īpašuma valsts kadastra informācijas sistēmai tiešsaistē sniedz šādu informāciju:
	1. par pirmsreģistrējamu būvi:
		1. zemes vienības, uz kuras atradīsies pirmsreģistrējamā būve, kadastra apzīmējums;
		2. būves kadastra apzīmējums, ja sadala esošu būvi vairākās būvēs vai vairākas būves apvieno vienā būvē;
		3. būves punkta numurs (ēkām un punktveida inženierbūvēm tikai viens būves punkts, lineārām inženierbūvēm divi būves punkti (sākuma un beigu), bet, ja būves trase nav vienlaidu līnija, var norādīt papildu punktus);
		4. plānotās būves aptuvenās atrašanās vietas punkta X, Y koordinātas Latvijas 1992. gada ģeodēziskajā koordinātu sistēmā, kas izteikta kā Merkatora transversālās projekcijas plaknes koordinātas (LKS-92 TM)
		5. būves nosaukums;
		6. būves virszemes stāvu skaits;
		7. būves pazemes stāvu skaits;
		8. būves apbūves laukums;
		9. būves ārsienu materiāls.
	2. par reģistrējamu būvi:
		1. būvniecības lietas numurs;
		2. būves kadastra apzīmējums;
		3. ēkas galvenais lietošanas veids vai inženierbūves lietošanas veids;
		4. būves tips;
		5. būves nosaukums;
		6. zemes vienības, uz kuras atrodas vai daļēji atrodas reģistrējamā būve, kadastra apzīmējums;
		7. pazīme „būve nojaukta/nav saglabājusies”;
		8. pazīme „būves reģistrācija/aktualizācija”;
		9. būves virszemes stāvu skaits;
		10. būves pazemes stāvu skaits;
		11. būves telpu grupas skaits;
		12. dzīvokļu skaits būvē;
		13. būves apjoma rādītāji (veids, apjoms, mērvienība, nosaukums);
		14. būves inženiertehniskais aprīkojums (veids un apjoms, ja tāds ir);
		15. nesošās konstrukcijas un apdare (konstruktīvā elementa veids, konstruktīvā elementa konstrukcijas veids un konstruktīvā elementa materiāls);
		16. īpašnieka vai, ja tāda nav,- tiesiskā valdītāja un lietotāja, ja tāds ir, vārds, uzvārds, personas kods vai juridiskās personas nosaukums, vienotais reģistrācijas numurs, vai pazīme „ārvalstnieks” ar šo noteikumu 40. punktā noteikto informāciju.
		17. būvniecības dokumenti.
	3. par reģistrējamu telpu grupa, ja būvniecība notiek tikai telpu grupā:
		1. būvniecības lietas numurs;
		2. telpu grupas kadastra apzīmējums;
		3. būves, kurā atrodas telpu grupa, kadastra apzīmējums;
		4. telpu grupas lietošanas veids;
		5. telpu grupas inženiertehniskais aprīkojums (veids un apjoms, ja tāds ir);
		6. būvniecības dokumenti.
2. Sistēma Valsts zemes dienestam sniedz informāciju, kas nepieciešama klientu apkalpošanai un pakalpojumu izpildei.
3. Sistēma Valsts ieņēmumu dienestam tiešsaistē sniedz šādu informāciju:
	1. no būvkomersantu reģistra par būvkomersanta reģistrāciju vai par ziņu izmaiņām būvkomersantu reģistrā:
		1. būvkomersanta nosaukums (firma);
		2. Latvijas Republikas Uzņēmumu reģistra piešķirtais vienotais reģistrācijas numurs;
		3. tālruņa numurs;
		4. elektroniskā pasta adrese;
		5. ārvalsts komersanta mītnes valsts, reģistrācijas numurs mītnes valstī, ārvalsts reģistra nosaukums, dibināšanas datums, ārvalsts juridiskā adrese, Latvijas Republikas Uzņēmumu reģistra vai Valsts ieņēmumu dienesta nerezidenta pastāvīgai pārstāvniecībai piešķirtais reģistrācijas kods;
		6. par nodarbinātajiem būvspeciālistiem pie būvkomersanta šo noteikumu 36.3. punktā minēto informāciju;
		7. papildu šo noteikumu 36.1.6. punktā minētajai informācijai:
			1. darba līguma numurs, datums, termiņš (ja noslēgts uz noteiktu laiku);
			2. darba tiesisko attiecību izbeigšanas datums;
			3. pienākumu izpildes uzsākšanas vai izbeigšanas datums.
	2. no būvkomersantu reģistra par būvkomersanta darbību un vidējo būvniecībā nodarbināto skaitu par iepriekšējo kalendāra gadu:
		1. komersanta nosaukums (firma);
		2. Latvijas Republikas Uzņēmumu reģistra piešķirtais vienotais reģistrācijas numurs vai mītnes valsts piešķirtais reģistrācijas numurs;
		3. kopējais sniegto būvniecības pakalpojumu apjoms, no tā:
			1. projektēšana (t.sk. inženierizpēte):
				1. Latvijas Republikā;
				2. ārpus Latvijas Republikas;
			2. būvdarbi (t.sk. būvuzraudzība, būvekspertīze):
				1. Latvijas Republikā;
				2. ārpus Latvijas Republikas.
		4. pašu spēkiem (bez darbuzņēmējiem) sniegto būvniecības pakalpojumu apjoms, no tā:
			1. projektēšana (t.sk. inženierizpēte):
				1. Latvijas Republikā;
				2. ārpus Latvijas Republikas;
			2. būvdarbi (t.sk. būvuzraudzība, būvekspertīze):
				1. Latvijas Republikā;
				2. ārpus Latvijas Republikas.
		5. vidējais būvniecībā nodarbināto skaits:
			1. projektēšana (t.sk. inženierizpēte):
				1. Latvijas Republikā;
				2. ārpus Latvijas Republikas;
			2. būvdarbi (t.sk. būvuzraudzība, būvekspertīze):
				1. Latvijas Republikā;
				2. ārpus Latvijas Republikas.
	3. no būvspeciālistu reģistra par būvspeciālistiem:
		1. vārds, uzvārds;
		2. personas kods;
		3. tālruņa numurs;
		4. elektroniskā pasta adrese;
		5. sertifikāta piešķiršanas datums un lēmuma numurs;
		6. sertifikāta numurs;
		7. sertificēšanas joma un specialitāte;
		8. sertificēšanas sfēra.
	4. par izsniegtajām būvatļaujām:
		1. būvniecības lietas numurs;
		2. pašvaldības nosaukums;
		3. administratīvo teritoriju un teritoriālo vienību klasifikatora kods būvobjektam;
		4. būvatļaujas numurs;
		5. būvatļaujas datums;
		6. būvobjekta nosaukums;
		7. būvobjekta adrese atbilstoši Valsts adrešu reģistra informācijas sistēmas datiem;
		8. būvobjektā ietilpstošo zemes vienību kadastra apzīmējumi;
		9. būves/telpu grupas kadastra apzīmējums, t.sk. pirmsreģistrētās būves kadastra apzīmējums, ja ir;
		10. būvniecības veids;
		11. ēkas galvenais lietošanas veids vai inženierbūves lietošanas veids, ja ir (saskaņā ar būvju klasifikāciju);
		12. būvniecības ierosinātāja vārds (vārdi), uzvārds vai nosaukumus;
		13. būvniecības ierosinātāja personas kods, komersanta vienotais reģistrācijas numurs, juridiskajām personām, kuras nav jāreģistrē Latvijas Republikas Uzņēmumu reģistra vestajos reģistros, nodokļa maksātāja reģistrācijas kodu vai Tiesu administrācijas ārvalstnieka identifikācijas kods;
		14. būvprojekta izstrādātāja vārds, uzvārds vai nosaukums (firma);
		15. būvprojekta izstrādātāja personas kods, komersanta vienotais reģistrācijas numurs, juridiskajām personām, kuras nav jāreģistrē Latvijas Republikas Uzņēmumu reģistra vestajos reģistros, nodokļa maksātāja reģistrācijas kodu, vai Tiesu administrācijas ārvalstnieka identifikācijas kods;
		16. būvuzrauga vārds, uzvārds vai nosaukums (firma);
		17. būvuzrauga personas kods, komersanta vienotais reģistrācijas numurs, juridiskajām personām, kuras nav jāreģistrē Latvijas Republikas Uzņēmumu reģistra vestajos reģistros, nodokļa maksātāja reģistrācijas kodu, vai Tiesu administrācijas ārvalstnieka identifikācijas kods;
		18. autoruzrauga vārds, uzvārds vai nosaukums (firma);
		19. autoruzrauga personas kods, komersanta vienotais reģistrācijas numurs, juridiskajām personām, kuras nav jāreģistrē Latvijas Republikas Uzņēmumu reģistra vestajos reģistros, nodokļa maksātāja reģistrācijas kodu, vai Tiesu administrācijas ārvalstnieka identifikācijas kods;
		20. būvdarbu veicēja vārds, uzvārds vai nosaukums (firma);
		21. būvdarbu veicēja personas kods, komersanta vienotais reģistrācijas numurs, juridiskajām personām, kuras nav jāreģistrē Latvijas Republikas Uzņēmumu reģistra vestajos reģistros, nodokļa maksātāja reģistrācijas kodu, vai Tiesu administrācijas ārvalstnieka identifikācijas kods;
		22. atbildīgā būvdarbu vadītāja vārds, uzvārds
		23. atbildīgā būvdarbu vadītāja personas kods vai Tiesu administrācijas ārvalstnieka identifikācijas kods;
		24. darba aizsardzības koordinatora vārds, uzvārds vai nosaukums;
		25. darba aizsardzības koordinatora personas kods, komersanta vienotais reģistrācijas numurs, juridiskajām personām, kuras nav jāreģistrē Latvijas Republikas Uzņēmumu reģistra vestajos reģistros, nodokļa maksātāja reģistrācijas kodu;
		26. būvniecības kopējās izmaksas, to skaitā publisko tiesību juridiskās personas, Eiropas Savienības politiku instrumentu vai citas ārvalstu finanšu palīdzības līdzekļi.
	5. par aktiem par būves pieņemšanu ekspluatācijā:
		1. būvniecības lietas numurs;
		2. pašvaldības nosaukums;
		3. administratīvo teritoriju un teritoriālo vienību klasifikatora kods būvobjektam;
		4. akta numurs;
		5. akta datums;
		6. būvatļaujas numurs;
		7. būvatļaujas datums;
		8. būvobjekta nosaukums;
		9. būvobjekta adrese atbilstoši Valsts adrešu reģistra informācijas sistēmas datiem;
		10. būvobjektā ietilpstošo zemes vienību kadastra apzīmējumi;
		11. būves/telpu grupas kadastra apzīmējums, t.sk. pirmsreģistrētās būves kadastra apzīmējums, ja ir;
		12. būvniecības ierosinātāja vārds (vārdi), uzvārds vai nosaukumus;
		13. būvniecības ierosinātāja personas kods, komersanta vienotais reģistrācijas numurs, juridiskajām personām, kuras nav jāreģistrē Latvijas Republikas Uzņēmumu reģistra vestajos reģistros, nodokļa maksātāja reģistrācijas kodu vai Tiesu administrācijas ārvalstnieka identifikācijas kods;
		14. būvuzrauga vārds, uzvārds vai nosaukums (firma);
		15. būvuzrauga personas kods, komersanta vienotais reģistrācijas numurs, juridiskajām personām, kuras nav jāreģistrē Latvijas Republikas Uzņēmumu reģistra vestajos reģistros, nodokļa maksātāja reģistrācijas kodu, vai Tiesu administrācijas ārvalstnieka identifikācijas kods;
		16. autoruzrauga vārds, uzvārds vai nosaukums (firma);
		17. autoruzrauga personas kods, komersanta vienotais reģistrācijas numurs, juridiskajām personām, kuras nav jāreģistrē Latvijas Republikas Uzņēmumu reģistra vestajos reģistros, nodokļa maksātāja reģistrācijas kodu, vai Tiesu administrācijas ārvalstnieka identifikācijas kods;
		18. būvdarbu veicēja vārds, uzvārds vai nosaukums (firma);
		19. būvdarbu veicēja personas kods, komersanta vienotais reģistrācijas numurs, juridiskajām personām, kuras nav jāreģistrē Latvijas Republikas Uzņēmumu reģistra vestajos reģistros, nodokļa maksātāja reģistrācijas kodu, vai Tiesu administrācijas ārvalstnieka identifikācijas kods;
		20. kopējā platība (kurā veikti darbi un kopā ēkā) (m2);
		21. būves būvtilpums (kurā veikti darbi un kopā ēkā) (m3);
		22. ēkas galvenais lietošanas veids vai inženierbūves lietošanas veids, ja ir (saskaņā ar būvju klasifikāciju);
		23. būvniecības kopējās izmaksas, to skaitā publisko tiesību juridiskās personas, Eiropas Savienības politiku instrumentu vai citas ārvalstu finanšu palīdzības līdzekļi.
4. Sistēma Centrālai statistikas pārvaldei tiešsaistē sniedz informāciju par būvatļaujām un aktiem par būves pieņemšanu ekspluatācijā atbilstoši normatīvajiem aktiem par valsts statistiku.
5. Sistēma Latvijas Ģeotelpiskās informācijas aģentūras Svarīgo objektu datubāzei tiešsaistē sniedz šādu informāciju:
	1. informācijas sniedzējs;
	2. būves kadastra apzīmējums;
	3. ēkas galvenais lietošanas veids vai inženierbūves lietošanas veids;
	4. būves tips;
	5. plānotās būves aptuvenās atrašanās vietas punkta X, Y koordinātas Latvijas 1992. gada ģeodēziskajā koordinātu sistēmā, kas izteikta kā Merkatora transversālās projekcijas plaknes koordinātas (LKS-92 TM);
	6. būves augstums virs zemes līmeņa;
	7. ģeometrijas tips datu bāzē (punktveida objekts vai līnijveida objekts);
	8. aktuālā būvniecības stadija;
	9. ievades/pēdējais ieraksta izmaiņu datums.
6. Sistēma Vides aizsardzības un reģionālās attīstības ministrijas pārziņā esošajai Teritorijas attīstības plānošanas informācijas sistēmai tiešsaistē sniedz informāciju atbilstoši normatīvajiem aktiem par teritorijas attīstības plānošanas informācijas sistēmu.
7. Sistēmā tiek uzkrāta un Sistēma Tiesu administrācijai sniedz šādu informāciju par ārvalstnieku (citas valsts pilsoni), kuram nav piešķirts Latvijas Republikas Iedzīvotāju reģistra personas kods, vai ārvalsts juridisko personu, kas nav reģistrēta Latvijas Republikas Uzņēmumu reģistra vestajos reģistros:
	1. fiziskās personas vārds (vārdi), uzvārds vai juridiskās personas nosaukums (firma);
	2. fiziskās personas dzimšanas datums vai juridiskās personas dibināšanas datums;
	3. fiziskās personas dzimšanas vieta un personas norādītās dzīvesvietas adrese vai juridiskās personas juridiskā adrese;
	4. fiziskās personas valstiskā piederība.
8. Pēc šā noteikumu 40. punktā minētās informācijas saņemšanas Tiesu administrācija vienas darba dienas laikā nosūta Sistēmas lietotājam, kas pieprasījumu veicis, ārvalstnieka identifikācijas kodu iekļaušanai Sistēmā.
9. Sistēma valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" pārziņā esošajai būvniecības atkritumu pārvadājumu uzskaites valsts informācijas sistēmai tiešsaistes režīmā sniedz šādu informāciju:
	1. ziņas par būvobjektu;
	2. būvniecībā radīto atkritumu apsaimniekošanas veids;
	3. būvniecībā radīto atkritumu apjoms;
	4. būvniecībā radīto atkritumu pārstrādes vai apglabāšanas vieta;
	5. būvniecībā radīto atkritumu apsaimniekotāja nosaukums.

# Noslēguma jautājumi

1. Šo noteikumu 4.punktā noteiktie dalībnieki, kuri pilda būvvaldes funkcijas, sistēmas lietošanu uzsāk pēc vienošanās ar sistēmas pārzini noslēgšanas, kas noslēgta ne vēlāk kā līdz 2015. gada 31. decembrim.
2. Informācijas nodošana Valsts zemes dienesta Nekustamā īpašuma valsts kadastra informācijas sistēmai saskaņā ar šo noteikumu 34. un 35. punktu ir jāuzsāk ne vēlāk kā līdz 2016. gada 28. februārim.

# Informatīva atsauce uz Eiropas Savienības direktīvu

Noteikumos iekļautas tiesību normas, kas izriet no Eiropas Parlamenta un Padomes 2009.gada 25.novembra Direktīvas 2009/140/EK, ar ko izdara grozījumus direktīvā 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem, direktīvā 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu un direktīvā 2002/20/EK par elektronisko komunikāciju tīklu un pakalpojumu atļaušanu.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretāra pienākumu izpildītājs,
valsts sekretāra vietnieks J.Spiridonovs

15.06.2015 09:58

4210

A.Jankovskis

67013028, Andrians.Jankovskis@em.gov.lv

R.Lūsis

67013285, Rudolfs.Lusis@em.gov.lv